Αταλάντη Τασουλή

Η Αταλάντη Τασουλή, γεννημένη στις 28 Σεπτεμβρίου 1976 στο Κολοράντο, Η.Π.Α., είναι Ελληνίδα διεθνής καλαθοσφαιρίστρια. Διαθέτοντας ύψος 1,78 μέτρα αγωνίζεται ως Shooting Guard.

Βιογραφικά στοιχεία

Συλλογικό επίπεδο 
Η Τασουλή ξεκίνησε την καριέρα της φορώντας τα χρώματα της ΑΕΚ Τρίπολης, μάλιστα από τη χρονιά ίδρυσης του συλλόγου. Αποτέλεσε μέλος της μεγάλης ομάδας του Σπόρτιγκ Αθηνών, η οποία κυριάρχησε στο γυναικείο μπάσκετ κατά τη δεκαετία του 1990. Έχει επίσης αγωνιστεί με την Αμαρυλλίδα Βριλησσίων και πιο πρόσφατα με τον Α.Ο. Παλαιού Φαλήρου. Εκτός συνόρων αγωνίστηκε στο ισπανικό πρωτάθλημα ως παίκτρια της Χετάφε και της Μαδρίτης. Το καλοκαίρι του 2010 πήρε μεταγραφή στον Πανιώνιο Σμύρνης.

Κατατάσσεται τρίτη στη λίστα των καλαθοσφαιριστριών με συμμετοχές στον τελικό του Κυπέλλου Ελλάδος με έξι στο σύνολο: πέντε με το Σπόρτιγκ και μία με το Παλαιό Φάληρο. Διαθέτει στην τροπαιοθήκη της τέσσερα Κύπελλα, όλα με την ομάδα του Σπόρτιγκ.

Εθνική Ελλάδος 
Με την Εθνική Ελλάδος Γυναικών μετρά 97 συμμετοχές από το 1995 έως το 2004. Έλαβε μέρος στους Μεσογειακούς Αγώνες 1997, καθώς και στο Ευρωπαϊκό Πρωτάθλημα (EuroBasket) των ετών 2001 και 2003. Η τελευταία φορά που φόρεσε το εθνόσημο ήταν στα πλαίσια των Θερινών Ολυμπιακών Αγώνων του 2004 στην Αθήνα.

Άλλες δραστηριότητες 
Η Τασουλή διατηρεί σήμερα θέση τεχνικού συμβούλου στην ομάδα του Απόλλωνα Τρίπολης, προπονήτρια του οποίου αποτελεί η αδερφή της, Πανδώρα Τασουλή.

Παραπομπές

Εξωτερικοί σύνδεσμοι 
 
 Αταλάντη Τασουλή, στατιστικά συμμετοχών στις διοργανώσεις της FIBA Europe.

Ελληνίδες αθλήτριες της καλαθοσφαίρισης
Καλαθοσφαιρίστριες Εθνικής Ελλάδας
Καλαθοσφαιρίστριες της εθνικής Ελλάδος νεανίδων
Καλαθοσφαιρίστριες της εθνικής Ελλάδος κορασίδων
Καλαθοσφαιρίστριες Σπόρτιγκ
Καλαθοσφαιρίστριες Αμαρυλλίδας Βριλησσίων
Καλαθοσφαιρίστριες Παλαιού Φαλήρου
Καλαθοσφαιρίστριες Πανιωνίου
Καλαθοσφαιριστές ισπανικών συλλόγων
Ελληνοαμερικανοί
Σούτινγκ γκαρντ
Καλαθοσφαιριστές στους Θερινούς Ολυμπιακούς Αγώνες 2004